बुद्दी गा अच्छाई आस्तै बी बरतेआ जंदा ते बुराई आस्तै बी। जे बुराई आले पास्सै दिक्खेआ जा तां ठग्ग-चोर बी ते बुद्दी दे स्हारे गै अपना कम्म तोड़ चाढ़दे न। "नंदै दा कड़छा" संग्रैह् च ‘शाह मूर्ख ते चोर स्याना, नां दी कत्थै च स्हाड़े सामनै ओ चोर औंदा ऐ जेहड़ा उस्सै शाहूकार गी लमारी खोलने दा ढंग पुछदा ऐ जेह्दे घरा दा ओ चराई गेदी होंदी ऐ। शाह् दे घर दुए अफसोस करने आलें लोकें च चोर बी आइयै बेही जंदा ते गल्लें-गल्लें च शाह् गी आखदा ऐ-जे चोर भायें बेशक्क धनै आली लमारी लेई गे न पर शाह् जी उंदे कोला खुल्लनी नेईं। तां शाह् रोंदा-रोंदा आक्खन लगा भाई ओदा के खोल्लना। ओदे पिछले पास्सै लग्गी दी ढिबरी गी हत्थ लगदे गै ओ खुल्ली जानी ऐ। चोरै दा मकसद पूरा होआ ते ओ उत्थों खिसकी आया।’